# Objecte estel·lar jove

Un objecte estel·lar jove és un estel en els primers estadis d'evolució. A la literatura científica escrita en anglès apareix amb l'acrònimYSO (young stellar object).
Aquesta classe la constitueixen dos grups d'objectes: les protoestrelles i les estrelles pre-seqüència principal. Algunes vegades se les diferencia per rang de massa: objectes estel·lars joves massius (en anglès: massiveYSO o MYSO), de massa intermèdia (en anglès: intermediate-mass YSO), de massa petita (en anglès: low-mass YSO) i nanes marrones.
Els objectes estel·lars joves són usualment classificats usant un criteri basat en el pendent de la seva distribució espectral d'energia, introduïda per Lada i Wilking. En basar-se en els intervals de valors de l'índex espectral $\alpha \,$els dos científics proposen tres classes (I, II i III)
$\alpha ={\frac {d\log(\nu F_{\nu })}{d\log(\nu )}}$.
Aquí $\nu \,$ és la freqüència, $F_{\nu }$ és la densitat de flux.
L'índex $\alpha \,$ es calcula en l'interval de longitud d'ona 2.2-20 ${\mu }m$ (regió de l'infraroig proper i mig).
Posteriorment, el 1994, es va afegir una quarta classe de fonts amb espectre pla. El 1993 es discubriren els objectes de Classe 0, objectes amb emissió intensa en el rang submil·limètric, però febles en els ${\lambda }<10{\mu }m$
* Class 0: fonts indetectables en ${\lambda }<20{\mu }m$
* Class I: fonts amb ${\alpha }>0.3$
* Espectre pla: fonts amb $0.3>{\alpha }>-0.3$
* Class II: fonts amb $-0.3>{\alpha }>-1.6$
* Class III: fonts amb ${\alpha }<-1.6$
Aquest esquema de classificació reflecteix grollerament una seqüència evolutiva. Els astrònoms creuen que moltes de les fonts immersa en la pols còsmica de Classe 0 evolucionen cap a l'estat de Classe I dissipant el seu embolcall circumestel·lar. De mica en mica, arriben a ser òpticament detectables en la línia de naixement estel·lar com estrelles de pre-seqüència principal.
Els objectes estel·lars joves estan relacionats a altres fenomenologies associades a la formació d'estrelles: dolls de gas circumestel·lars, fluxos de gas bipolars, màsers astrofísics, objectes de Herbig-Haro, discs protoplanetaris i discs circumestel·lar

## Vegeu també

* Glòbul de Bok
* Objecte Herbig-Haro
* Estrella pre-seqüència principal
* Protoestrella

## Referències

* ↑ Lada, Charles J.; Wilking, B. A. «The nature of the embedded population in the Rho Ophiuchi dark cloud - Mid-infrared observations» (en anglès). The Astrophysical Journal, 287, 01-12-1984, pàg. 610-621. DOI: 10.1086/162719. ISSN: 0004-637X.
* ↑ Lada, Charles J. «Star Formation: From OB Associations to Protostars». A: Star forming regions : proceedings of the 115th Symposium of the International Astronomical Union held in Tokyo, Japan, November 11-15, 1985. Dordrecht: D. Reidel Pub. Co, 1987. ISBN 9027723885.
* ↑ Greene, Thomas P.; Wilking, Bruce A.; Andre, Philippe; Young, Erick T.; Lada, Charles J. «Further mid-infrared study of the rho Ophiuchi cloud young stellar population: Luminosities and masses of pre-main-sequence stars» (en anglès). The Astrophysical Journal, 434, 01-10-1994, pàg. 614. DOI: 10.1086/174763. ISSN: 0004-637X.
* ↑ Andre, Philippe; Ward-Thompson, Derek; Barsony, Mary «Submillimeter continuum observations of Rho Ophiuchi A - The candidate protostar VLA 1623 and prestellar clumps» (en anglès). The Astrophysical Journal, 406, 01-03-1993, pàg. 122-141. DOI: 10.1086/172425. ISSN: 0004-637X.